Likumprojekts

**Grozījumi Civilprocesa likumā**

Izdarīt Civilprocesa likumā (Latvijas Republikas Saeimas un Ministru Kabineta Ziņotājs, 1998, 23. nr.; 2001, 15. nr.; 2002, 24. nr.; 2003, 15. nr.; 2004, 6., 10., 14., 20. nr.; 2005, 7., 14. nr.; 2006, 1., 13., 20., 24. nr.; 2007, 3., 24. nr.; 2008, 13. nr.; 2009, 2., 6., 14. nr.; Latvijas Vēstnesis, 2009, 205. nr.; 2010, 166., 183., 206. nr.; 2011, 16., 95., 132., 148. nr.; 2012, 50., 100., 190., 197. nr.; 2013, 87., 112., 188. nr.; 2014, 2., 41., 63., 108., 194., 228. nr.; 2015, 42., 91., 118. nr.) šādus grozījumus:

1. Izteikt 34. panta pirmās daļas 5. punktu šādā redakcijā:

"5) par pieteikumu par autortiesību un blakustiesību, datubāzu aizsardzī­bas (*sui generis*), preču zīmju un ģeogrāfiskās izcelsmes norāžu, patentu, dizainparaugu, augu šķirņu, pusvadītāju izstrādājumu topogrāfiju (turpmāk – intelektuālā īpašuma tiesības) pārkāpumiem un aizsardzību, kā arī par pieteikumu lietās, par kurām strīds izskatīts Rūpnieciskā īpašuma Apelācijas padomē, – 213,43 *euro*;".

2. Papildināt 82. pantu ar astoto daļu šādā redakcijā:

"(8) Kasācijas instances tiesā lietās par intelektuālā īpašuma tiesību pārkāpumiem un aizsardzību fiziskās un juridiskās personas var pārstāvēt profesionāls patentpilnvarnieks."

3. Izteikt 30.3nodaļas nosaukumu šādā redakcijā:

"**Atsevišķu kategoriju lietu izskatīšana rakstveida procesā**".

4.  250.18pantā:

izteikt pirmo daļu šādā redakcijā:

"(1) Lietas par maza apmēra prasībām un lietas par tiesībām, par kurām strīds izskatīts Rūpnieciskā īpašuma Apelācijas padomē, izskata prasības tiesvedības kārtībā pēc vispārējiem noteikumiem, ievērojot šajā nodaļā paredzētos izņēmumus.";

papildināt pantu ar trešo daļu šādā redakcijā:

"(3) Lietas par tiesībām, par kurām strīds izskatīts Rūpnieciskā īpašuma Apelācijas padomē, izskata Rīgas pilsētas Vidzemes priekšpilsētas tiesa."

5. Papildināt 250.19pantu ar trešo daļu šādā redakcijā:

"(3) Lietas par tiesībām, par kurām strīds izskatīts Rūpnieciskā īpašuma Apelācijas padomē, ierosina uz rakstveida prasības pieteikuma pamata."

6*.*250.20pantā:

aizstāt pirmajā daļā vārdu "Prasības" ar vārdiem "Maza apmēra prasības";

papildināt pantu ar trešo un ceturto daļu šādā redakcijā:

"(3) Prasības pieteikumā lietās, par kurām strīds izskatīts Rūpnieciskā īpašuma Apelācijas padomē, papildus šā likuma 128. pantā noteiktajai informācijai norāda, kā izpaužas Rūpnieciskā īpašuma Apelācijas padomes lēmuma nepareizība.

(4) Prasības pieteikumam lietās, par kurām strīds izskatīts Rūpnieciskā īpašuma Apelācijas padomē, pievieno Rūpnieciskā īpašuma Apelācijas padomes attiecīgā lēmuma kopiju. Prasības pieteikumam var nepievienot pierādījumus, kuri iesniegti Rūpnieciskā īpašuma Apelācijas padomei."

7. Aizstāt 250.21panta pirmajā daļā vārdu "prasības" ar vārdiem "maza apmēra prasības".

8. Papildināt 250.23panta pirmo daļu pēc vārda "Paskaidrojumi" ar vārdiem "par maza apmēra prasības pieteikumu".

9.  250.25pantā:

izslēgt pirmajā daļā vārdus "par maza apmēra prasībām";

papildināt pantu ar ceturto daļu šādā redakcijā:

"(4) Sprieduma lietās par tiesībām, par kurām strīds izskatīts Rūpnieciskā īpašuma Apelācijas padomē, rezolutīvajā daļā papildus šā likuma 193. panta sestajā daļā minētajām prasībām tiesa norāda personai piešķirtās, apstiprinātās vai noraidītās tiesības vai grozījumus reģistrācijas ziņās atbilstoši normatīvo aktu noteikumiem."

10. Izslēgt 250.27pantā vārdus "lietās par maza apmēra prasībām".

11. Papildināt 440.1pantu pēc vārdiem "par maza apmēra prasībām" ar vārdiem "un lietās par tiesībām, par kurām strīds izskatīts Rūpnieciskā īpašuma Apelācijas padomē".

Likums stājas spēkā 2016. gada 1. janvārī.

Tieslietu ministrs

Dzintars Rasnačs